PEO-LEO

PEO-LEO oli mänguasju tootev Eesti ettevõte.

„PEO-LEO“ registreeriti kaubamärgina aastal 1919, olles esimene Eestis registrisse kantud kaubamärk.Riigiarhiiv. Kaubamärkide album 1–330, lk 1, ERA.916.5.2425 PEO-LEO kaubamärk kehtis kuni aastani 1929. Kaubamärgi omanikeks said koolmeister Paul Epler ja kunstnik Richard Kivit. PEO-LEO tegutses Tartus ning nende põhitoodanguks olid puidust mänguasjad ja saapad.Grauberg, Helena. Eesti mänguasjatööstuse algus: kasutusel olid nii kriit, kanep, leivajahu kui ka põlevkivi. Eesti Ajalugu nr 6, juuni 2022. Lk 29-35

Mänguasjade tootevalikus olid emailvärviga värvitud vineerist koduloomade ja inimeste figuurid ning mõned eksootilisi loomi kujutavad mänguasjad.Postimees, 23. detsember 1919. Laste jõuluturg

PEO-LEO pood asus Emajõe vahetus läheduses, nn pangahoones (Raekoja plats 20).Postimees, nr 77, 15. aprill 1919. Kuulutuste rubriik, lk 4

Richard Kivit tegi koostööd ka mänguasjatootja Oskar Luigega, kujundades lauamänge ja lasteraamatuid. Hiljem sai Kivit tuntuks peamiselt lasteraamatute illustraatorina.

pisi|"PEO-LEO" poe ja toodangu reklaam ajalehes Postimees, 1919. aastal: „Tööstuse ja Kaubanduse Ministeeriumi poolt patenteeritud märgiga PEO-LEO mänguasju ja saapaid soovitab „Peo-Leo“ kauplus, Tartu pangamajas, sissekäik wastu Emajõge. Mänguasjade järeletegemine on seaduslikult keelatud.“ 

Tartu Mänguasjamuuseumi kogusse kuulub üks ese PEO-LEO toodangust - puidust musta-valgekirju veise figuur alusel (TMMM 5085, Tartu Mänguasjamuuseumi esemekogu). Veise all on templijälg kirjaga „PEO-LEO“.

 Viited 
pisi|Raekoja plats 20, Tartu. Hoone Emajõe-poolses osas asus alates 1919. aastast "PEO-LEO" mänguasjade kauplus.

Kategooria:Tartu endised ettevõtted
Kategooria:Mänguasjad